Ehdotus NEUVOSTON ASETUS Euroopan unionin ja Mauritiuksen tasavallan väliseen kalastuskumppanuussopimukseen kuuluvan pöytäkirjan mukaisten kalastusmahdollisuuksien jakamisesta /* COM/2012/0437 final - 2012/0210 (NLE) */





PERUSTELUT 1. EHDOTUKSEN TAUSTA Komissio on neuvoston sille antaman valtuutuksen[1] perusteella käynyt Euroopan unionin puolesta neuvotteluja Mauritiuksen tasavallan kanssa Euroopan unionin ja Mauritiuksen tasavallan välisen uuden kalastuskumppanuussopimuksen ja pöytäkirjan parafoimisesta. Neuvottelujen päätteeksi uusi kalastuskumppanuussopimus ja pöytäkirja parafoitiin 23. helmikuuta 2012. Uuden sopimuksen kesto on kuusi vuotta sen allekirjoittamisesta, ja sen voimassaolo jatkuu ilman eri toimenpiteitä peräkkäisinä kolmen vuoden jaksoina. Sen yleistavoitteena on lujittaa EU:n ja Mauritiuksen tasavallan välistä yhteistyötä, jotta saataisiin luotua kumppanuuspuitteet kestävän kalastuksen politiikan kehittämiselle ja Mauritiuksen kalastusalueen kalavarojen vastuuntuntoiselle hyödyntämiselle kummankin sopimuspuolen edun mukaisesti. Pöytäkirjan kesto on kolme vuotta. Uudessa pöytäkirjassa vahvistetaan EU:n alusten kalastusmahdollisuudet Mauritiuksen vesillä 86 tonnikala-alukselle (41 kurenuotta-alukselle ja 45 pitkäsiima-alukselle). Perussopimuksen mukaisesti olisi määriteltävä jäsenvaltioiden kalastusmahdollisuuksien jakoperusteet. 2. KUULEMISTEN JA VAIKUTUSTENARVIOINTIEN TULOKSET Jäsenvaltioita kuultiin teknisissä kokouksissa ja neuvoston kalastusasioiden työryhmässä. Kuulemisissa tultiin siihen tulokseen, että kalastuskumppanuussopimuksen ja pöytäkirjan tekeminen Mauritiuksen kanssa on intressien mukaista. Komissio tukeutui muun muassa ulkopuolisten asiantuntijoiden marraskuussa 2011 tekemän arvioinnin tuloksiin. 3. EHDOTUKSEN OIKEUDELLISET NÄKÖKOHDAT Tämä menettely aloitetaan samanaikaisesti niiden menettelyjen kanssa, jotka liittyvät kalastuskumppanuussopimuksen ja Euroopan unionin ja Mauritiuksen tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta tehdyn pöytäkirjan allekirjoittamisesta unionin puolesta hyväksyttävään neuvoston päätökseen sekä kalastuskumppanuussopimuksen ja pöytäkirjan tekemisestä Euroopan parlamentin hyväksynnän saamisen jälkeen hyväksyttävään neuvoston päätökseen. 4. TALOUSARVIOVAIKUTUKSET Uuden pöytäkirjan mukainen taloudellinen korvaus, joka on yhteensä 1 980 000 euroa koko ajanjaksolta, jakautuu seuraavasti: a) 357 500 euron vuosittainen määrä, joka vastaa 5 500 tonnin vuosittaista viitesaalismäärää, ja b) 302 500 euron vuosittainen määrä, joka vastaa unionin Mauritiuksen kalastus- ja meripolitiikan tukemiseksi myöntämää lisärahoitusta. Unionin talousarviosta maksettava vuosittainen taloudellinen korvaus on näin ollen 660 000 euroa. 2012/0210 (NLE) Ehdotus NEUVOSTON ASETUS Euroopan unionin ja Mauritiuksen tasavallan väliseen kalastuskumppanuussopimukseen kuuluvan pöytäkirjan mukaisten kalastusmahdollisuuksien jakamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan, ottaa huomioon Euroopan komission ehdotuksen, sekä katsoo seuraavaa: (1) Euroopan unionin ja Mauritiuksen tasavallan väliseen kalastuskumppanuussopimukseen kuuluva uusi pöytäkirja parafoitiin 23 päivänä helmikuuta 2012. Kyseinen pöytäkirja antaa unionin aluksille kalastusmahdollisuuksia Mauritiuksen suvereniteettiin tai lainkäyttövaltaan kalastuksen osalta kuuluvilla vesillä. (2) Neuvosto hyväksyi […] päätöksen XXX/2012/EU[2] uuden kalastuskumppanuussopimuksen ja uuden pöytäkirjan allekirjoittamisesta. (3) On tarpeen määritellä jäsenvaltioiden kalastusmahdollisuuksien jakomenetelmä pöytäkirjan voimassaoloajaksi. (4) Yhteisön kalastusaluksille myönnettävistä luvista kalastustoiminnan harjoittamiseksi yhteisön vesien ulkopuolella ja kolmansien maiden alusten pääsystä yhteisön vesille 29 päivänä syyskuuta 2008 annetun asetuksen (EY) N:o 1006/2008[3] 10 artiklan 1 kohdan mukaisesti komissio ilmoittaa asianomaisille jäsenvaltioille, jos käy ilmi, että unionille kalastuskumppanuussopimuksen mukaisesti myönnettyjä kalastusmahdollisuuksia ei käytetä kokonaan. Jos jäsenvaltio ei vastaa neuvoston vahvistaman määräajan kuluessa, sen katsotaan vahvistaneen, etteivät sen alukset käytä kalastusmahdollisuuksiaan täysimääräisesti kyseisellä ajanjaksolla. On tarpeen vahvistaa kyseinen määräaika. (5) Koska kalastussopimukseen liittyvän pöytäkirjan voimassaolo päättyi xx päivänä joulukuuta 2007, tätä asetusta olisi sovellettava uuden kalastuskumppanuussopimuksen ja uuden pöytäkirjan voimaantulopäivästä alkaen, ON HYVÄKSYNYT TÄMÄN ASETUKSEN: 1 artikla 1. Euroopan unionin ja Mauritiuksen tasavallan välisen kalastuskumppanuussopimuksen pöytäkirjassa, jäljempänä ’pöytäkirja’, vahvistetut kalastusmahdollisuudet jaetaan jäsenvaltioiden kesken seuraavalla tavalla: a) nuottaa käyttävät tonnikala-alukset Espanja || 22 alusta Ranska || 16 alusta Italia || 2 alusta Yhdistynyt kuningaskunta || 1 alus Yhteensä || 41 alusta b) pintasiima-alukset Espanja || 12 alusta Ranska || 29 alusta Portugali || 4 alusta Yhteensä || 45 alusta 2. Asetusta (EY) N:o 1006/2008 sovelletaan rajoittamatta kalastuskumppanuussopimuksen ja pöytäkirjan määräysten soveltamista. 3. Jos 1 kohdassa tarkoitettujen jäsenvaltioiden kalastuslupahakemukset eivät kata pöytäkirjassa vahvistettuja kalastusmahdollisuuksia kokonaan, komissio ottaa asetuksen (EY) N:o 1006/2008 10 artiklan mukaisesti huomioon jonkin toisen jäsenvaltion kalastuslupahakemukset. 4. Määräajaksi, jonka aikana jäsenvaltioiden on asetuksen (EY) N:o 1006/2008 10 artiklan 1 kohdan mukaisesti vahvistettava, etteivät ne käytä sopimuksen nojalla jaettuja kalastusmahdollisuuksia kokonaan, vahvistetaan 10 työpäivää päivästä, jona komissio ilmoittaa jäsenvaltioille, ettei kalastusmahdollisuuksia ole käytetty loppuun. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan Euroopan unionin ja Mauritiuksen tasavallan kalastuskumppanuussopimukseen liittyvän uuden pöytäkirjan voimaantulopäivästä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja [1] Neuvoston päätös 15921/2011, 23.1.2012. [2] EUVL L…. [3] EUVL L 286, 29.10.2008, s. 33.